รายการโทรทัศน์ภาษาม้งในอเมริกา ออกอากาศทางสถานีโทรทัศน์ดาวเทียม ICTV ช่อง 5
รายการโทรทัศน์ภาษาม้ง ที่ชื่อ น่อก๊าเห่าหู หรือแปลว่ารายการเพื่อสุขภาพ ที่ออกอากาศทางสถานีโทรทัศน์ดาวเทียม ICTV ช่อง 5 กำลังเริ่มได้รับ
นายจักรินทร์ ศิริรัชตะสุข ผู้ควบคุมการผลิต และผู้ดำเนินรายการชาวอเมริกัเชื้อสายไทยและม้ง ที่มาอาศัยอยู่ในสหรัฐมากว่า 30 ปีบอกว่านี่คืครั้งแรกของการเผยแพร่รายการสดทางโทรทัศน์ที่สามารถออกอากาศไปทั่วประเทศสหรัฐ ผ่านสถานีดาวเทียม โดยมีผู้ชมที่เป็นชาวม้งกระจายอยู่ในรัฐต่างๆ ให้การตอบรับได้ค่อนข้างมาก รายการนี้เริ่มออกอากาศเพียงไม่กี่เดือนแต่เน้นเนื้อหาด้านความบรรเทิง และสุขภาพ รวมไปถึงทำหน้าที่เป็นศูนย์กลางกระจายข่าวสารของชาวม้งมีส่วนทำให้รายการโทรทัศน์ของคุณจักรินทร์ ได้รับความนิยมอย่างรวดเร็วโดยเฉพาะชุมชนชาวม้ง ที่รวมตัวอาศัยในเมืองต่างๆ ของสหรัฐ สิ่งเหล่านี้เชื่อมโยง และพัฒนาการของชุมชนชาวม้งที่แม้ส่วนใหญ่จะเริ่มอพยพเข้ามาในอเมริกา เมื่อประมาณปี พศ. 2518 ในฐานะผู้อพยพจากภัยสงครามจากประเทศลาวจากศูนย์อพยพในประเทศไทย และการได้รับความช่วยเหลือจากทางการสหรัฐในการจัดหาที่อยู่อาศัย และรับรองสิทธิขั้นพื้นฐาน ทำให้ระยะเวลาที่ผ่านมามีชาวม้งอพยพเข้ามาอย่างต่อเนื่อง จนขยายครอบครัวจนกลายเป็นชุมชนใหญ่ในที่สุด ปัจจุบันมีการคาดการณ์่ว่าประชากรชาวม้งที่อาศัยอยู่ในสหรัฐ มีไม่ต่ำกว่า 3 แสนคนและมีลูกหลายชาวม้งอพยพรุ่นใหม่ๆ ที่เติบโตในฐานะพลเมืองอเมริกันจำนวนไม่น้อยที่ได้รับการศึกษาในระดับสูง และเริ่มมีส่วนในการพัฒนาการมีส่วนร่วมของชุมชนชาวม้งในอเมริกาได้มากขึ้น รายการโทรทัศน์ของคุณจักรินทร์มีความสะท้อนของชุมชนชาวม้งในอเมริกา ที่มีพัฒนาการอย่างน่าสนใจเพราะแม้จะถือเป็นเพียงหนึ่งในกลุ่มของชนกลุ่มน้อย ชาวเอเชียในสหรัฐ ที่กระจัดกระจายหลายแห่งแต่พวกเขาก็ยังคงพยายามเชื่อมโยง และรักษาความเหนียวแน่นทางวัฒนธรรมอย่างต่อเนื่องโดยเฉพาะในงานประเพณีสำคัญที่ชาวม้ง จะนัดชุมชนจัดงานใหญ่ๆ ร่วมกันอยู่เสมอ